CELEX: 32013R0756
Language: lv
Date: 2013-08-06 00:00:00
Title: Komisijas Īstenošanas regula (ES) Nr. 756/2013 ( 2013. gada 6. augusts ), ar kuru groza Regulu (EK) Nr. 657/2008, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1234/2007 attiecībā uz Kopienas atbalstu piena un dažu piena produktu piegādē izglītības iestāžu skolēniem

7.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 211/1
            
         KOMISIJAS ĪSTENOŠANAS REGULA (ES) Nr. 756/2013
   (2013. gada 6. augusts),
   ar kuru groza Regulu (EK) Nr. 657/2008, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1234/2007 attiecībā uz Kopienas atbalstu piena un dažu piena produktu piegādē izglītības iestāžu skolēniem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 102. pantu saistībā ar tās 4. pantu,
   tā kā:
   
               (1)
            
            
               Komisijas Regulā (EK) Nr. 657/2008 (2) ir paredzēti sīki izstrādāti noteikumi par to, kā piemērot Regulu (EK) Nr. 1234/2007 attiecībā uz Savienības atbalstu dažu piena produktu piegādē izglītības iestāžu skolēniem saskaņā ar minētās regulas 102. pantu. Lai uzlabotu skolas piena programmas administratīvo un finansiālo pārvaldību, būtu jāprecizē daži noteikumi.
            
         
               (2)
            
            
               Regulas (EK) Nr. 657/2008 11. panta 2. punktā noteikts, ka maksājuma pieteikumi var attiekties uz laikposmiem no viena līdz septiņiem mēnešiem. Ir lietderīgi precizēt, ka katram šādam laikposmam būtu jāiekļaujas vienā mācību gadā, kas ilgst no 1. augusta līdz 31. jūlijam.
            
         
               (3)
            
            
               Regulas (EK) Nr. 657/2008 15. panta 4. punktā noteikts, ka pārbaudes uz vietas veic visā laikposmā no 1. augusta līdz 31. jūlijam un tās iekļauj vismaz iepriekšējo 12 mēnešu laikposmu. Lai pārbaudes uz vietas padarītu rezultatīvākas, tām būtu jāaptver mācību gads (no 1. augusta līdz 31. jūlijam), uz ko tās attiecas, un nākamais 12 mēnešu periods; lēmums par to, kurā brīdī šā laikposma ietvaros pārbaudes veicamas, jāatstāj dalībvalstu ziņā. Pārbaudēm uz vietas tomēr būtu jāattiecas uz vismaz četriem attiecīgā mācību gada perioda mēnešiem. Būtu jānosaka arī termiņi, kādos jāpabeidz pārbaudes uz vietas un kontroles ziņojumi.
            
         
               (4)
            
            
               Lai tiktu ievēroti šajā regulā paredzētie termiņi, kādos jāpabeidz pārbaudes uz vietas, būtu jāgroza termiņš, kādā jāsniedz Regulas (EK) Nr. 657/2008 17. panta 1. punktā noteiktā informācija. Turklāt jāprecizē, ka minētajā punktā minētā informācija attiecas uz produktiem, kuri izplatīti attiecīgajā mācību gadā, kas ilgst no 1. augusta līdz 31. jūlijam.
            
         
               (5)
            
            
               Lai varētu novērtēt skolas piena programmā iesaistīto bērnu īpatsvaru, ir lietderīgi noteikt papildu informāciju, kas jāsniedz saskaņā ar Regulas (EK) Nr. 657/2008 17. panta 2. punktu.
            
         
               (6)
            
            
               Tādēļ būtu attiecīgi jāgroza Regula (EK) Nr. 657/2008.
            
         
               (7)
            
            
               Ir jāizstrādā jauni noteikumi, kas piemērojami no 2013. gada 1. augusta, kad sākas jaunais mācību gads.
            
         
               (8)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 657/2008 groza šādi:
   
               1)
            
            
               regulas 11. panta 2. punktu aizstāj ar šādu:
               “2.   Dalībvalsts nosaka pieteikumu biežumu. Tie var attiekties uz laikposmiem no viena līdz septiņiem mēnešiem vienā mācību gadā, kas ilgst no 1. augusta līdz 31. jūlijam.”;
            
         
               2)
            
            
               regulas 15. pantu groza šādi:
               
                           a)
                        
                        
                           panta 4. punktu aizstāj ar šādu:
                           “4.   Pārbaudes uz vietas veic mācību gadā (no 1. augusta līdz 31. jūlijam), uz ko tās attiecas (N), vai turpmāko 12 mēnešu laikā (N + 1), vai abos minētajos periodos.
                           Pārbaudes uz vietas aptver vismaz četrus mēnešus mācību gadā, uz ko tās attiecas (N).
                           Pārbaudi uz vietas uzskata par pabeigtu, kad ir pieejams attiecīgais 8. punktā minētais kontroles ziņojums.”;
                        
                     
                           b)
                        
                        
                           panta 8. punktam pievieno šādu daļu:
                           “Visus kontroles ziņojumus pabeidz ne vēlāk kā 12 mēnešu laikā pēc mācību gada (no 1. augusta līdz 31. jūlijam), ar kuru saistītas attiecīgās pārbaudes uz vietas (N + 1).”;
                        
                     
         
               3)
            
            
               regulas 17. pantu groza šādi:
               
                           a)
                        
                        
                           1. punkta ievadfrāzi aizstāj ar šādu:
                           “1.   Katru gadu līdz 31. oktobrim dalībvalstis Komisijai sniedz šādu informāciju par produktiem, kuri izplatīti mācību gadā (no 1. augusta līdz 31. jūlijam), kas beidzies iepriekšējā kalendārajā gadā, un to klasificē pēc pretendentiem, kā noteikts šīs regulas 6. pantā:”;
                        
                     
                           b)
                        
                        
                           panta 2. punktam pievieno šādus apakšpunktus:
                           
                                       “f)
                                    
                                    
                                       aptuvens to bērnu skaits, kuri regulāri apmeklē izglītības iestādes, kas piedalās skolas piena programmā;
                                    
                                 
                                       g)
                                    
                                    
                                       aptuvens to bērnu skaits, kuri ir tiesīgi piedalīties skolas piena programmā.”
                                    
                                 
                     
         2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no mācību gada, kas ilgst no 2013. gada 1. augusta līdz 2014. gada 31. jūlijam.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 6. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 183, 11.7.2008., 17. lpp.